Diari Oficial de la Generalitat Valenciana


Sumari del DOGV 4704, del 03-03-2004 (2004/2105)

RESOLUCIÓ de 2 de gener de 2004, del conseller de Cultura, Educació i Esport, per la qual es prorroga la concessió de quatre beques adjudicades per mitjà de resolució de 22 de desembre del 2003.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4704

Data del DOGV
:   03-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2105


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 2 de gener de 2004, del conseller de Cultura, Educació i Esport, per la qual es prorroga la concessió de quatre beques adjudicades per mitjà de resolució de 22 de desembre del 2003. [2004/X2105]
  
Per mitjà d'Orde de 18 de setembre de 2003 (DOGV núm. 4600, de 2 d'octubre) es va convocar concurs públic per a la concessió de quatre beques per a la realització de pràctiques professionals en estudis i col·laboracions en matèria educativa i cultural.
  
Per Resolució de 22 de desembre de 2003 (DOGV núm. 4661, de 31 de desembre) del conseller de Cultura, Educació i Esport, es va resoldre el concurs públic mencionat, atorgant les beques a quatre persones seleccionades i constituint una borsa de reserva prioritzada per al cas de produir-se alguna renúncia o abandó per part dels adjudicataris.
  
La clàusula tercera de l'Orde citada establix que el període de duració de les beques podrà prorrogar-se en l'exercici 2004 per als mesos que resten fins a completar l'any màxim de gaudi, condicionada la pròrroga a l'existència de consignació pressupostària en els pressupostos de la Generalitat Valenciana per a l'exercici 2004.
  
Per tot això, tenint en compte la duració màxima de les beques prevista en la convocatòria i el que disposa el Decret 108/1992, de 6 de juliol, del Govern Valencià, pel qual es regula la concessió de beques, en virtut del que disposa l'article 35 de la Llei 5/83 de 30 de desembre, de Govern Valencià, resolc:
  
Prorrogar per set mesos el període de gaudi de les quatre beques concedides, a càrrec de l'aplicació pressupostària 20.57.16.716.74.1, codi de línia de subvenció T-5534 del pressupost de la Generalitat per a l'exercici 2004, per un import total de 26.925,36 €, a les quatre persones que van resultar adjudicatàries:
  
Teresa Giménez Asensi (DNI 54645620-A)
  
Teresa Puchol Estellés (DNI 43975438-N)
  
Adolfo Terrasa del Rincón (DNI 51371199-Z)
  
Carolina Martí García (DNI 29319084-R)
  
Així mateix, apreciat un error de transcripció tipogràfica en l'apartat segon de la citada Resolució de 22 de desembre de 2003, de concessió de les quatre beques, se n'efectua la correcció; on diu; ?a càrrec de l'aplicació pressupostària 43.21.66.995.32.4?; hi ha de dir: ?a càrrec de l'aplicació pressupostària 38.47.93.057.64.2?.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.